# Europos Sąjungos C 16A/2023

| | ISSN 1977-0960 |
| --- | --- |
| Europos Sąjungos
  oficialusis leidinys | C 16A |
| | |
| Leidimas lietuvių kalba | Informacija ir pranešimai | 66 metai2023m. sausio 17d. |

ISSN 1977-0960

Europos Sąjungos

oficialusis leidinys

C 16A

Leidimas lietuvių kalba

Informacija ir pranešimai

66 metai2023m. sausio 17d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2023/C 16 A/01 | Švariojo vandenilio bendroji įmonė. Pranešimas apie konkursą vykdomojo direktoriaus pareigoms (AD 14 lygio laikinasis darbuotojas) — COM/2023/20089 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2023/C 16 A/01

Švariojo vandenilio bendroji įmonė. Pranešimas apie konkursą vykdomojo direktoriaus pareigoms (AD 14 lygio laikinasis darbuotojas) — COM/2023/20089

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2023 1 17 | LT | Europos Sąjungos oficialusis leidinys | CA 16/1 |
| --- | --- | --- | --- |

2023 1 17

LT

Europos Sąjungos oficialusis leidinys

CA 16/1

---

Švariojo vandenilio bendroji įmonė

Pranešimas apie konkursą vykdomojo direktoriaus pareigoms

(AD 14 lygio laikinasis darbuotojas)

COM/2023/20089

(2023/C 16 A/01)

Apie mus

Švariojo vandenilio bendroji įmonė yra Tarybos reglamentu (ES) 2021/2085 (1) įsteigta įmonė, pakeitusi 2 kuro elementų ir vandenilio bendrąją įmonę (2 KEV BĮ).

Švariojo vandenilio bendroji įmonė (toliau – BĮ) yra viešojo ir privačiojo sektorių partnerystės įmonė, remianti švariojo vandenilio mokslinių tyrimų ir inovacijų veiklą Europoje. Jos tikslas – stiprinti ir integruoti ES mokslinius pajėgumus siekiant spartinti pažangių švariojo vandenilio prietaikų kūrimą ir tobulinimą ir kartu didinti Sąjungos švariojo vandenilio vertės grandinės konkurencingumą. BĮ sudaro trys narės – Sąjungai atstovaujanti Europos Komisija, asociacijos „Hydrogen Europe AISBL“ atstovaujama pramonės grupė ir asociacijos „Hydrogen Europe Research AISBL“ atstovaujama mokslinių tyrimų grupė.

2021–2027 m. laikotarpiu ES šiai BĮ skirs 1 mlrd. eurų paramą. Ją papildys ne mažesnė privačiųjų investicijų suma (ją skirs du privatieji partnerystės nariai), taigi bendras BĮ biudžetas viršys 2 mlrd. eurų.

BĮ mokslinių tyrimų ir inovacijų veiklai daug įtakos turi ES vandenilio strategija (2) ir šios srities politikos raida, taip pat šią politiką įgyvendinti padedantis veiksmų planas „REPowerEU“ (3). Ji daugiausia susijusi su vandenilio gamyba iš atsinaujinančiųjų energijos išteklių, taip pat su jo transportavimu, skirstymu ir laikymu ir su atrinktomis kuro elementų galutinio naudojimo technologijomis transporto, pastatų ir pramonės sektoriuose.

Švariojo vandenilio BĮ dirba 25 darbuotojai, įskaitant vykdomąjį direktorių.

Siūlome

Siūlome eiti BĮ vykdomojo direktoriaus pareigas, kurios apima vykdomojo vadovo, atsakingo už kasdienį BĮ valdymą pagal valdybos sprendimus, funkcijas, teisinį atstovavimą įmonei ir atskaitomybę BĮ valdybai. Vykdomasis direktorius vadovauja visai BĮ veiklai ir nustato jos kryptį, taip pat atlieka pagrindinį vaidmenį užtikrinant darbuotojų dalyvavimą ir puoselėjant palankią ir sveiką darbo aplinką.

Be kita ko, vykdomasis direktorius:

| 1. | vykdys BĮ biudžetą ir užtikrins patikimą biudžetų finansų valdymą, apimantį veiksmingą ir efektyvią vidaus kontrolės sistemą; |
| --- | --- |

1.

| 2. | užtikrins tvarų ir efektyvų BĮ valdymą; |
| --- | --- |

2.

| 3. | rengs BĮ darbo programą ir užtikrins jos įgyvendinimą; |
| --- | --- |

3.

| 4. | rengs BĮ biudžeto ir ataskaitų dokumentus (metinį biudžetą, darbuotojų etatų planą, metinę veiklos ataskaitą) ir už juos atsakys; |
| --- | --- |

4.

| 5. | megs oficialų bendradarbiavimą su BĮ strateginėje mokslinių tyrimų ir inovacijų darbotvarkėje nurodytų Europos partnerystės iniciatyvų subjektais ir nuolat jį palaikys; |
| --- | --- |

5.

| 6. | įgyvendins BĮ komunikacijos politiką; |
| --- | --- |

6.

| 7. | teiks valdybai visus jos prašomus dokumentuos ir atliks valdybos sekretoriato funkcijas; |
| --- | --- |

7.

| 8. | užtikrins, kad BĮ patariamieji organai laiku gautų išsamią informaciją; |
| --- | --- |

8.

| 9. | prisiims bendrą atsakomybę už BĮ darbuotojus. |
| --- | --- |

9.

Išsamiau užduotys aprašomos Reglamento (ES) 2021/2085 19 ir 83 straipsniuose.

Ieškome (atrankos kriterijai)

Kandidatai turėtų:

Vadovavimo įgūdžiai:

| — | gebėti organizuoti, orientuoti ir prižiūrėti BĮ veiklą, biudžetą ir darbuotojų darbą, kad būtų pasiekti BĮ tikslai; |
| --- | --- |

—

gebėti organizuoti, orientuoti ir prižiūrėti BĮ veiklą, biudžetą ir darbuotojų darbą, kad būtų pasiekti BĮ tikslai;

| — | gebėti vadovauti įvairių sričių specialistų kolektyvui, juo rūpintis ir jį motyvuoti europinėje daugiakultūrėje ir daugiakalbėje aplinkoje; |
| --- | --- |

—

gebėti vadovauti įvairių sričių specialistų kolektyvui, juo rūpintis ir jį motyvuoti europinėje daugiakultūrėje ir daugiakalbėje aplinkoje;

| — | gebėti priimti sprendimus ir pasiekti rezultatų neviršijant nustatyto biudžeto ir laikantis terminų; |
| --- | --- |

—

gebėti priimti sprendimus ir pasiekti rezultatų neviršijant nustatyto biudžeto ir laikantis terminų;

| — | gebėti valdyti didelius finansinius išteklius, planuoti biudžetą ir vykdyti vidaus kontrolę; |
| --- | --- |

—

gebėti valdyti didelius finansinius išteklius, planuoti biudžetą ir vykdyti vidaus kontrolę;

Specialieji įgūdžiai:

| — | išmanyti ES energetikos ir perėjimo prie švarios energijos politiką; |
| --- | --- |

—

išmanyti ES energetikos ir perėjimo prie švarios energijos politiką;

| — | turėti žinių apie ES pramonę ir jai kylančius su perėjimu prie švarios energijos susijusius iššūkius; |
| --- | --- |

—

turėti žinių apie ES pramonę ir jai kylančius su perėjimu prie švarios energijos susijusius iššūkius;

| — | išmanyti ES mokslinių tyrimų ir inovacijų politiką; |
| --- | --- |

—

išmanyti ES mokslinių tyrimų ir inovacijų politiką;

| — | išmanyti ES sprendimų priėmimo ir politikos formavimo procesus; |
| --- | --- |

—

išmanyti ES sprendimų priėmimo ir politikos formavimo procesus;

Asmeninės savybės:

| — | turėti tvirtų diplomatinių įgūdžių, įskaitant gebėjimą rasti kompromisą; |
| --- | --- |

—

turėti tvirtų diplomatinių įgūdžių, įskaitant gebėjimą rasti kompromisą;

| — | laikytis aukštų moralės standartų, susijusių su sąžiningumu, lojalumu, teisingumu, skaidrumu; |
| --- | --- |

—

laikytis aukštų moralės standartų, susijusių su sąžiningumu, lojalumu, teisingumu, skaidrumu;

| — | gebėti sklandžiai ir veiksmingai bendrauti ir megzti gerus darbinius santykius su Europos Komisijos tarnybomis, kitų Europos partnerystės iniciatyvų subjektais ir įvairiais išorės suinteresuotaisiais subjektais, visų pirma mokslinių tyrimų ir inovacijų srityje. |
| --- | --- |

—

gebėti sklandžiai ir veiksmingai bendrauti ir megzti gerus darbinius santykius su Europos Komisijos tarnybomis, kitų Europos partnerystės iniciatyvų subjektais ir įvairiais išorės suinteresuotaisiais subjektais, visų pirma mokslinių tyrimų ir inovacijų srityje.

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė: kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė: kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas: kandidatas privalo turėti:






  — | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

—

Universitetinis išsilavinimas arba diplomas: kandidatas privalo turėti:

—

arba diplomu patvirtintą ketverių metų ar ilgesnį užbaigtą universitetinį išsilavinimą,

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis: kandidatas privalo turėti ne mažesnę kaip 15 metų darbo patirtį (4), įgytą baigus studijas, kurios lygmuo atitinka minėtus kvalifikacinius reikalavimus. Iš jos bent penkerių metų profesinė patirtis turi būti įgyta su bendrosios įmonės veikla susijusioje srityje. |
| --- | --- |

—

Profesinė patirtis: kandidatas privalo turėti ne mažesnę kaip 15 metų darbo patirtį (4), įgytą baigus studijas, kurios lygmuo atitinka minėtus kvalifikacinius reikalavimus. Iš jos bent penkerių metų profesinė patirtis turi būti įgyta su bendrosios įmonės veikla susijusioje srityje.

| — | Vadovavimo patirtis: iš baigus studijas įgytos profesinės patirties bent penkerių metų profesinė patirtis turi būti įgyta einant aukšto lygio vadovo pareigas (5) su siūlomomis pareigomis susijusioje srityje. |
| --- | --- |

—

Vadovavimo patirtis: iš baigus studijas įgytos profesinės patirties bent penkerių metų profesinė patirtis turi būti įgyta einant aukšto lygio vadovo pareigas (5) su siūlomomis pareigomis susijusioje srityje.

| — | Kalbos: kandidatas turi labai gerai mokėti vieną iš oficialiųjų Europos Sąjungos kalbų (6) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti ta kita kalba. |
| --- | --- |

—

Kalbos: kandidatas turi labai gerai mokėti vieną iš oficialiųjų Europos Sąjungos kalbų (6) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti ta kita kalba.

| — | Amžiaus riba: nuo paraiškų pateikimo termino dienos kandidatas turi galėti išdirbti visą ketverių metų kadenciją nesulaukęs pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (7) 47 straipsnį). |
| --- | --- |

—

Amžiaus riba: nuo paraiškų pateikimo termino dienos kandidatas turi galėti išdirbti visą ketverių metų kadenciją nesulaukęs pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (7) 47 straipsnį).

Atranka ir paskyrimas

Vykdomąjį direktorių, remdamasi Europos Komisijos pateiktu galutiniu kandidatų sąrašu, skirs bendrosios įmonės valdyba.

Norėdama sudaryti galutinį kandidatų sąrašą, Europos Komisija organizuos atranką laikydamasi atrankos ir įdarbinimo tvarkos (žr. Su vyresniaisiais pareigūnais susijusios politikos dokumentą (8)).

Organizuodama šią atrankos procedūrą Europos Komisija sudarys pirminės atrankos komisiją, į kurią pagal Reglamentą (ES) 2021/2085 bus įtraukti kiekvienos kategorijos kitų nei Sąjunga bendrosios įmonės narių (9) paskirti atstovai ir vienas valdybos paskirtas stebėtojas. Ši komisija išanalizuos visas paraiškas, atliks pirmąjį tinkamumo patikrinimą ir pagal pirmiau nurodytus kriterijus nustatys geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengs išvadas ir pateiks kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vyksiančiose vadovų vertinimo centro, kuriame dirba nepriklausomi įdarbinimo konsultantai, procedūrose. Atsižvelgdamas į pokalbio ir vertinimo centro ataskaitos rezultatus, PPK sudarys galutinį kandidatų, laikomų tinkančiais eiti bendrosios įmonės vykdomojo direktoriaus pareigas, sąrašą.

PPK atrinkti kandidatai dalyvaus pokalbyje su Komisijos nariu (-iais), atsakingu (-ais) už generalinį direktoratą, kuris atsako už ryšius su bendrąja įmone (10).

Po šių pokalbių Europos Komisija sudarys galutinį tinkamiausių kandidatų sąrašą ir perduos jį bendrosios įmonės valdybai. Prieš paskirdama vykdomąjį direktorių iš Komisijos atrinktų kandidatų, valdyba gali nuspręsti su jais surengti pokalbius. Tai, kad kandidatas yra įtrauktas į galutinį sąrašą, nereiškia, kad jis bus paskirtas eiti pareigas.

Gali būti reikalaujama, kad kandidatai dalyvautų ne tik pirmiau nurodytuose, bet ir papildomuose pokalbiuose ir (arba) atliktų papildomus testus. Jiems taip pat gali tekti padaryti pareiškimą atitinkamame (-uose) Europos Parlamento komitete (-uose).

Lygios galimybės, įvairovė ir įtrauktis

Remdamasi Tarnybos nuostatų (11) 1d straipsniu, Švariojo vandenilio bendroji įmonė vykdo lygių galimybių ir nediskriminavimo politiką, skatindama teikti paraiškas, kurios galėtų padėti užtikrinti didesnę įvairovę, lyčių lygybę ir bendrą geografinę pusiausvyrą. Tarybos reglamente (ES) 2021/2085 konkrečiai nustatyta, kad per atrankos procedūrą bus laikomasi lyčių pusiausvyros principo, todėl teikti paraiškas ypač skatinamos moterys.

Bendroji įmonė pripažįsta, kad sveika profesinio ir asmeninio gyvenimo pusiausvyra daugeliui žmonių yra svarbus motyvacinis veiksnys ir kad vis dažniau tikimasi, jog šiuolaikinėje darbo aplinkoje bus suteikiama galimybė dirbti lanksčiai. Be kitų pranašumų, bendroji įmonė siūlo puikias galimybes dirbti nuostatuose įtvirtintomis lanksčiomis sąlygomis ir naudotis įvairiomis, pavyzdžiui, popamokinės priežiūros ir vaikų lopšelio, paslaugomis. Kaip darbdavė, bendroji įmonė yra įsipareigojusi užkirsti kelią diskriminacijai dėl bet kokių priežasčių. Ji laukia paraiškų iš visų tinkamos kvalifikacijos kandidatų, turinčių įvairios patirties ir visokių gebėjimų, iš kuo įvairesnių ES valstybių narių geografinių vietovių.

Per įdarbinimo procedūrą gali būti teikiama pagalba neįgaliesiems. Norėdami gauti daugiau informacijos, siųskite e. laišką adresu HR-BXL-OTHER-AGENTS-RTD@ec.europa.eu.

Įdarbinimo sąlygos

Darbo užmokestis ir įdarbinimo sąlygos yra nustatyti Kitų Europos Sąjungos tarnautojų įdarbinimo sąlygose.

Atrinktą kandidatą valdyba paskirs AD 14 lygio laikinuoju darbuotoju. Priklausomai nuo ankstesnės profesinės patirties, jam bus nustatyta 1-a arba 2-a to pareigų lygio pakopa.

Remiantis bendrosios įmonės steigimo reglamentu, jis bus paskirtas pradinei ketverių metų kadencijai, kuri gali būti pratęsta ne ilgesniam kaip trejų metų laikotarpiui.

Informuojame kandidatus, kad Kitų Europos Sąjungos tarnautojų įdarbinimo sąlygose visiems naujiems darbuotojams nustatytas devynių mėnesių bandomasis laikotarpis.

Darbo vieta yra Briuselyje, Belgijoje.

Pareigas galima pradėti eiti nuo 2023 m. gegužės 16 d.

Svarbi informacija kandidatams

Kandidatams primenama, kad atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (12). Tai visų pirma pasakytina apie tokių duomenų konfidencialumą ir saugumą.

Nepriklausomumas ir interesų deklaravimas

Prieš pradėdamas eiti savo pareigas vykdomasis direktorius turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams keliamus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbų mokėjimo reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, prašom apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą, pageidautina – „Europass“ gyvenimo aprašymo formatu (13), ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Turėtumėte užtikrinti, kad jūsų paraiška būtų tiksli, išsami ir teisinga.

Baigęs registraciją internete, e. paštu gausite patvirtinimą, kad jūsų paraiška užregistruota. Jei patvirtinimo e. paštu negavote, paraiška nebuvo užregistruota!

Atkreipkite dėmesį į tai, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

E. paštu atsiųstos paraiškos nebus priimamos. Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias bus vėluojama nusiųsti, nebus priimamos.

Galutinis terminas

Galutinis registracijos terminas – 2023 m. vasario 14 d. vidurdienis Briuselio laiku; vėliau registracija negalima.

---

(1)  2021 m. lapkričio 19 d. Tarybos reglamentas (ES) 2021/2085, kuriuo pagal programą „Europos horizontas“ steigiamos bendrosios įmonės ir panaikinami reglamentai (EB) Nr. 219/2007, (ES) Nr. 557/2014, (ES) Nr. 558/2014, (ES) Nr. 559/2014, (ES) Nr. 560/2014, (ES) Nr. 561/2014 bei (ES) Nr. 642/2014 (OL L 427, 2021 11 30, p. 17).

(2)  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Neutralaus poveikio klimatui Europos vandenilio strategija“; COM/2020/301 final; https://eur-lex.europa.eu/legal-content/LT/TXT/?uri=CELEX:52020DC0301.

(3)  Komisijos komunikatas Europos Parlamentui, Europos Vadovų Tarybai, TarybaI, Europos ekonomikos ir socialinių reikalų komitetui ir Regionų komitetui „Planas „REPowerEU““ (COM/2022/230 final, https://eur-lex.europa.eu/legal-content/LT/TXT/?uri=COM%3A2022%3A230%3AFIN.

(4)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės, vaiko priežiūros ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik vieną kartą.

(5)  Gyvenimo aprašyme aprašydami kiekvienų metų vadovavimo patirtį, kandidatai turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) aukštesnių ir žemesnių hierarchijos lygmenų skaičių; 5) to paties lygmens vadovų skaičių.

(6)  https://eur-lex.europa.eu/legal-content/LT/TXT/?uri=CELEX%3A01958R0001-20130701.

(7)  https://eur-lex.europa.eu/legal-content/LT/TXT/?uri=CELEX%3A01962R0031-20140701.

(8)  https://commission.europa.eu/jobs-european-commission/job-opportunities/managers-european-commission_en#temporary-jobs-for-managers (tik anglų kalba).

(9)  Kitas nei Sąjunga narys – bet kuri dalyvaujančioji valstybė, privatusis narys ar tarptautinė organizacija, kurie yra bendrosios įmonės nariai.

(10)  Jeigu atitinkamas Komisijos narys nėra pagal 2007 m. gruodžio 5 d. Komisijos sprendimą (PV(2007) 1811) ir 2020 m. rugsėjo 30 d. Komisijos sprendimą (PV(2020) 2351) perdavęs šios užduoties kitam Komisijos nariui.

(11)  https://eur-lex.europa.eu/legal-content/LT/TXT/?uri=CELEX%3A01962R0031-20140701.

(12)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

(13)  Informacijos, kaip susikurti „Europass“ gyvenimo aprašymą, galite rasti internete https://europa.eu/europass/lt/create-europass-cv.

---